خاریجی ایشلر ناظیری مولود چاووش اوغلو الجزایرین بؤلگه‌سی اوچون، ایسلام دونیاسی اوچون چوخ اهمیت‌لی بیر اؤلکه اولدوغونو بیلدیردی.
چاووش اوغلو رسمی سفرده اولدوغو الجزایرده خاریجی ایشلر ناظیری صبری بوکادوم طرفیندن قارشیلاندی.
چاووش اوغلو قارشیلانما مراسیمیندن سونرا ژورنالیست‌لره وئردیگی آچیقلامادا همکاری‌نین دعوتینه گؤره الجزایرده اولماق‌دان ممنون‌لوغونو دیله گتیردی.
تورکیه و بؤلگه‌دکی وضعیته باخمایا‌راق الجزایره سفر ائدجگینه دایر وعدینی یئرینه یئتیردیگینی بیلدیرن چاووش اوغلو "الجزایر ایله علاقه‌لریمیزه چوخ اهمیت وئریریک. کئچیرجگیمیز گؤروش‌لرده بون‌لاری موذاکیره ائدجییک. جناب پرزیدنت، حؤرمت‌لی باش ناظیر و حؤرمت‌لی مجلیس صدری ایله گؤروش ایمکانیمیز اولا‌جاق. الجزایر بو بؤلگه اوچون، ایسلام دونیاسی اوچون چوخ اهمیت‌لی بیر اؤلکه. الجزایر-ین ثابت‌لیگی تورکیه اوچون چوخ اهمیت‌لی‌دیر" دئدی.
چاووش اوغلو چوخ سایدا تورک شیرکتی‌نین الجزایرده فعالیت گؤستردیگینی ده خاطیرلادا‌راق، "بیز اونلارلا فخر ائدیریک. الجزایر دؤولتینه شیرکت‌لریمیزه گؤستردیک‌لری اعتیمادا و دسته‌یه گؤره تشککور ائدیریک" ایفاده‌سینی ایشلتدی.
